CELEX: 62017TN0510
Language: sl
Date: 2017-11-06 00:00:00
Title: Zadeva T-510/17: Tožba, vložena 4. avgusta 2017 – Del Valle Ruiz in drugi/Komisija in SRB

6.11.2017   
            
            
               SL
            
            
               Uradni list Evropske unije
            
            
               C 374/35
            
         Tožba, vložena 4. avgusta 2017 – Del Valle Ruiz in drugi/Komisija in SRB
   (Zadeva T-510/17)
   (2017/C 374/53)
   Jezik postopka: angleščina
   
      Stranke
   
   
      Tožeče stranke: Antonio Del Valle Ruiz (Mexico City, Mehika) in 41 drugih (zastopniki: P. Saini, QC, J. Pobjoy, Barrister, in R. Boynton, Solicitor)
   
      Toženi stranki: Evropska komisija in Enotni odbor za reševanje (SRB)
   
      Predloga
   
   Tožeče stranke Splošnemu sodišču predlagajo, naj:
   
               —
            
            
               razglasi ničnost, prvič, sklepa enotnega odbora za reševanje, sprejetega 7. junija 2017 na izvršni seji tega odbora, v zvezi s sprejetjem sheme za reševanje Banco Popular Español, S.A, in drugič, Sklepa Komisije (EU) 2017/1346 (1), ter, dalje, razglasi nezakonitost členov 18 in 22 Uredbe (EU) št. 8006/2014 (2);
            
         
               —
            
            
               toženima strankama naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo devet razlogov.
   
               1.
            
            
               Prvi tožbeni razlog: člen 18 uredbe o enotnem mehanizmu za reševanju ni zakonit, ker s postopkom, ki je v njem določen, delničarjem ni zagotovljena možnost opredelitve in ni omogočen nikakršen sodni nadzor, kar pomeni kršitev (a) členov 41, 47 in 48 Listine Evropske unije o temeljnih pravicah (v nadaljevanju: Listina) in (b) načela sorazmernosti.
            
         
               2.
            
            
               Drugi tožbeni razlog: ne glede na to, ali člen 18 uredbe o enotnem mehanizmu za reševanje ni zakonit, izpodbijani sklep enotnega odbora za reševanje in izpodbijani sklep Komisije pomenita kršitev členov 41, 47 in 48 Listine.
            
         
               3.
            
            
               Tretji tožbeni razlog: enotni odbor za reševanje in Komisija sta neutemeljeno in nesorazmerno kršila lastninsko pravico tožečih strank.
            
         
               4.
            
            
               Četrti tožbeni razlog: enotni odbor za reševanje in Komisija sta kršila člen 20 uredbe o enotnem mehanizmu za reševanje, ker pred sprejetjem izpodbijanega sklepa enotnega odbora za reševanje in izpodbijanega sklepa Komisije nista opravila ustrezne in neodvisne ocene.
            
         
               5.
            
            
               Peti tožbeni razlog: enotni odbor za reševanje in Komisija sta kršila člen 18(1) uredbe o enotnem mehanizmu za reševanje, ker sta odločila, da so bili odložni pogoji, določeni v členu 18(1)(a) in (b), izpolnjeni.
            
         
               6.
            
            
               Šesti tožbeni razlog: enotni odbor za reševanje in Komisija sta kršila člen 21(1) uredbe o enotnem mehanizmu za reševanje s tem, da sta ugotovila, da so bili izpolnjeni pogoji za odpis in konverzijo upoštevnih kapitalskih instrumentov.
            
         
               7.
            
            
               Sedmi tožbeni razlog: enotni odbor za reševanje in Komisija sta kršila bistveno postopkovno zahtevo s tem, da izpodbijanega sklepa enotnega odbora za reševanje in izpodbijanega sklepa Komisije nista ustrezno obrazložila.
            
         
               8.
            
            
               Osmi tožbeni razlog: enotni odbor za reševanje in Komisija s tem, da sta izbrala instrument prodaje poslovanja, nista spoštovala (a) načela sorazmernosti in (b) legitimnih pričakovanj tožečih strank, ker sta se brez utemeljitve oddaljila od sheme za reševanje.
            
         
               9.
            
            
               Deveti tožbeni razlog: člena 18 in 22 uredbe o enotnem mehanizmu za reševanje pomenita kršitev načel o prenosu pristojnosti.
            
         
      (1)  Sklep Komisije (EU) 2017/1246 z dne 7. junija 2017 o odobritvi sheme za reševanje za Banco Popular Español S.A. (notificirano pod dokumentarno številko C(2017) 4038) (UL L 178, str. 15).
   
      (2)  Uredba (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL L 225, str. 1).